Manuel Olmedo

Manuel Olmedo Villar (født 17. mai 1983 i Sevilla i Spania) er en spansk mellomdistanseløper. Han spesialiserer seg på 800 meter, men har også vunnet EM-medalje på 1500 meter. Han har deltatt i to OL og tre VM for Spania.

 Karriere 
Olmedo startet sin internasjonale karriere som junior, da han deltok i Junior-VM i friidrett 2000. Han ble slått ut i forsøksheatet under EM i friidrett innendørs 2002, men nådde finalen under Junior-VM 2002, og tok åttendeplass med tiden 1.56,73.

2003-sesongen ble et gjennombrudd for Olmedo som tok femteplass i Europacupen innendørs, og vant bronse på 800 meter under U23-EM i 2003. Han fikk sølv i den spanske mesterskapet dette året, bak Antonio Manuel Reina, og kvalifiserte seg til VM i friidrett 2003. I sitt første VM ble han nummer fire i sitt heat, med tiden 1.47,98, men dette var ikke nok til å kvalifisere seg. Olmedo deltok i OL året etter, men kom igjen kom på fjerdeplass i forsøket, og ble slått ut av konkurransen.

I sin siste konkurranse før seniornivå vant han sølv under U23-EM i 2005. Han nådde 800 m semifinalen i EM i friidrett 2006, men ble slått ut etter at han kom på fjerdeplass i sitt semifinaleheat. Han kvalifiserte seg ikke videre fra kvalifiseringsheatet under EM i friidrett innendørs 2007, men klarte å komme seg til semifinalen i VM i friidrett 2007 i Osaka i Japan, men selv om han løp ned imot sin personlige rekord på 1:45.61 ble det bare femteplass i sitt semifinaleheat, og han nådde ikke finalen. Etter ny personlig rekord med 1:45.13 under Rieti IAAF Grand Prix i Italia ble han invitert til IAAF World Athletics Final 2007, og endte der på sjetteplass. Han kom til semifinalen både under VM i friidrett 2008 og Sommer-OL 2008 i Beijing.

Han hadde sin hittil beste opptreden på seniornivå under EM i friidrett innendørs 2009, der han nådde finalen og endte på femteplass. Han klarte ikke å matche denne prestasjonen i VM 2009, da han ikke fullførte sitt forsøksheat.

Under EM i friidrett 2010 i Barcelona vant han sin første internasjonale medalje som senior, da han fikk bronse på 1500 meter. Han var bare to hundredeler bak Carsten Schlangen som fikk sølv.

 Personlige rekorder 
ØvelseTidBaneDato800 meter (utendørs)1.45,13 Rieti9. september 20071500 meter (utendørs)3.36,98 Oslo 4. juni 2010800 meter (innendørs)1.47,27 Sevilla9. februar 20021500 meter (innendørs) 3.39,82 Valencia13. februar 2010

 Referanser 

 Eksterne lenker 


Kategori:Spanske mellomdistanseløpere
Kategori:Deltakere for Spania under Sommer-OL 2008
Kategori:Friidrettsutøvere under Sommer-OL 2008
Kategori:Deltakere for Spania under Sommer-OL 2004
Kategori:Friidrettsutøvere under Sommer-OL 2004
Kategori:Personer fra Sevilla
Kategori:Fødsler i 1983
Kategori:Deltakere for Spania under EM i friidrett 2014